open-index/open-wikipedia-markdown huggingface dataset:
Εθνικό πάρκο Ζάιον

Το **Εθνικό πάρκο Ζάιον** (αγγλικά: *Zion National Park*) είναι εθνικό πάρκο στη νοτιοδυτική Γιούτα, κοντά στο Σπρινγκντέιλ, στις Ηνωμένες Πολιτείες. Ένα εξέχον χαρακτηριστικό του πάρκου είναι το **φαράγγι Ζάιον**, το οποίο έχει μήκος 24 χιλιόμετρα και βάθος μέχρι 800 μέτρα. Οι βράχοι που περιβάλλουν το φαράγγι είναι καφεκόκκινοι ψαμμίτες, μέρος των ψαμμιτών των Ναβάχο. Το πάρκο βρίσκεται στη συμβολή του οροπεδίου του Κολοράντο, της ερήμου Μοχάβι και της Μεγάλης Λεκάνης, με αποτέλεσμα να απατάνται σε αυτό μια ασυνήθιστη ποικιλία φυτών και ζώων. Πολλά είδη φυτών, μαζί με 289 είδη πτηνών, 75 είδη θηλαστικών και 32 είδη ερπετών ζουν στις τέσσερις ζώνες του πάρκου, την έρημο, την παραποτάμια περιοχή, το αραιό δάσος και το δάσος κωνοφόρων. Στο πάρκο παρατηρούνται βουνά, φαράγγια, απότομοι λόφοι, τραπεζοειδή όρη, μονόλιθοι, ποτάμια και φυσικές αψίδες.

Η ανθρώπινη εγκατάσταση στην περιοχή άρχισε περίπου πριν 8.000 χρόνια από μικρές ομάδες ιθαγενών Αμερικανών. Οι ημι-νομαδικοί Ανασάζι προέρχονται από μία από αυτές τις ομάδες. Μια διαφορετική ομάδα, οι Parowan Fremont, ζούσαν επίσης στην περιοχή. Και οι δύο ομάδες εγκατέλειψαν την περιοχή περίπου το 1300 και αντικαταστάθηκαν από τους Parrusits και διάφορα άλλα νότια υποφύλλα. Το φαράγγι ανακαλύφθηκε από τους Μορμόνους το 1858 και η ίδια ομάδα εγκαταστάθηκε στο φαράγγι στις αρχές της δεκαετίας του 1860. Το 1909, ο Πρόεδρος των ΗΠΑ Γουίλιαμ Χάουαρντ Ταφτ αποκάλεσε τη περιοχή εθνικό μνημείο για να προστατεύσει το φαράγγι, με το όνομα **Εθνικό Μνημείο Mukuntuweap**. Το 1918, ωστόσο, ο αναπληρωτής διευθυντής της νεοσύστατης Υπηρεσίας Εθνικών Πάρκων άλλαξε το όνομα του πάρκου σε Ζάιον (Σιών), επειδή το αρχικό του όνομα δεν ήταν τοπικά δημοφιλής. Σιών είναι ένα από τα ονόματα της Ιερουσαλήμ στα αρχαία εβραϊκά. Το Κογκρέσο των Ηνωμένων Πολιτειών χαρακτήρισε το μνημείο ως Εθνικό Πάρκο στις 19 Νοεμβρίου 1919. Το τμήμα Kolob ανακηρύχθηκε ως ξεχωριστό εθνικό μνημείο Ζάιον, το 1937, αλλά ενσωματώθηκε στο πάρκο το 1956.

## Παραπομπές


## Εξωτερικοί σύνδεσμοι
* 

Ζαιον
Κατηγορία:Γιούτα
Λαϊκό Κόμμα Νότιου Τιρόλου

Το **Λαϊκό Κόμμα Νοτίου Τιρόλο** (γερμανικά:*Südtiroler Volkspartei*, SVP· Ιταλικά:*Partito Popolare Sudtirolese*, PPS) είναι ένα τοπικιστικό Χριστιανοδημοκρατικό πολιτικό κόμμα ενεργό στην Ιταλική επαρχία του Νοτίου Τιρόλο.

Ιδρυμένο το 1945, το SVP εκπροσωπεί τον Γερμανόφωνο πληθυσμό της επαρχίας, καθώς και τους ομιλητές της γλώσσας λαντίνο. Το SVP είναι ένα πολυποίκιλο κόμμα που περιλαμβάνει Χριστιανοδημοκράτες, συντηρητικούς, σοσιαλδημοκράτες και φιλελεύθερους.

Από την πρώτη εκλογική αναμέτρηση του Επαρχιακού Συμβουλίου το 1948, το κόμμα κέρδιζε την απόλυτη ή σχετική πλειοψηφία σε κάθε εκλογική αναμέτρηση. Η καλύτερη επίδοσή του ήταν 67,8% το 1948, το χείριστο του ήταν 48,1% στις επαρχιακές εκλογές του 2008.

Το κόμμα ήταν επί μακρό χρονικό διάστημα σε συμμαχία με την Χριστιανική Δημοκρατία (και το Ιταλικό Σοσιαλιστικό Κόμμα) μέχρι το 1994 και αργότερα με κάποια από τα διάδοχά κόμματα του, περιλαμβανομένου του Ιταλικού Λαϊκού Κόμματος και της Δημοκρατικής Ένωσης του Άλτο Άντιτζε.

## Πρόσφατη ιστορία
Στις επαρχιακές εκλογές του 2003 το SVP κέρδισε 55,6% των ψήφων και 21 επαρχιακούς βουλευτές σε σύνολο 35. Ο Λούις Ντούρνβαλντερ, Πρόεδρος της Επαρχίας από το 1989, επέστρεψε για τέταρτη φορά στο αξίωμα, επικεφαλής του συνασπισμού που αποτελείται από τους Δημοκράτες της Αριστεράς και μια τοπική συμμαχία μεταξύ του «Democracy is Freedom – The Daisy» και της Ένωσης Χριστιανών και Κεντρώων Δημοκρατών.

Στις εκλογές του Ευρωπαϊκού Κοινοβουλίου του 2004, το SVP σχημάτισε εκλογική συμμαχία με το κόμμα «The Olive Tree». Το ποσοστό των ψήφων του κόμματος έπεσε για πρώτη φορά κάτω από το 50%, σταματώντας στο 46,7% (–9,3% από το 1999, κυρίως λόγω της μεγάλης νίκης των Πρασίνων (13,2%, +6,5%). Ωστόσο, ο Μιχλ Έμπνερ εξελέγη ευρωβουλευτής με περισσότερες από 90.000 προτιμήσεις και εξελέγη επίσης ένας Πράσινος, ο Σεππ Κουστάτσερ (πρώην μέλος της εσωτερικής αριστεράς του SVP).

Στις γενικές εκλογές του 2006, το κόμμα συμμετείχε στον νικηφόρο συνασπισμό «Η Ένωση» και κέρδισε τρεις γερουσιαστές και τέσσερις βουλευτές, μεταξύ των οποίων και έναν για το αδελφό κόμμα του στο Τρεντίνο, το Αυτονομιστικό Κόμμα του Τρεντίνο-Τιρόλου.

## Ηγεσία

## Αναφορές


## Πηγές
*Ιστορία των 60 χρόνων του SVP, 1945–2005
*Περιφέρεια  Μπολτζάνο – Ιστορικό Αρχείο 
*Περιφέρεια Trentino Alto-Adige  – Εκλογές  
*Περιφεριακή διοίκηση Μπολτζάνο – Εκλογές 
*Cattaneo Institute – Archive of Election Data
*Κόμματα και εκλογές στην Ευρώπη – Περιφέρεια Μπολτζάνο 
*Υπουργείο Εσωτερικών Ιταλίας - Ιστορικό Αρχείο Εκλογών 
* Günther Pallaver, '' Πολιτικά κόμματα στο Alto Adige από το 1945 έως το 2005'' (νεκρός σύνδεσμος)
* Anton Holzer, *Die Südtiroler Volkspartei*, Kulturverlag, Thaur (Tyrol) 1991, ISBN 9783853951570
* Joachim Goller, *Die Brixner Richtungen. Die Südtiroler Volkspartei, das katholische Lager und der Klerus*, Studienverlag, Innsbruck/Wien/Bozen 2007, ISBN 9783706542307

## Εξωτερικοί σύνδεσμοι

* Επίσημος ιστότοπος
* ''Wirtschaft'' faction
* ''Arbeitnehmer'' faction
* ''Landwirtschaft'' faction

Κατηγορία:Ιταλικά πολιτικά κόμματα
Κατηγορία:Τρεντίνο-Άλτο Άντιτζε
1451 Γκράνε

Ο **Γκράνε (Granö)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,08. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού γεωγράφου και πρύτανη του Πανεπιστημίου του Τούρκου, Γιόχανες Γκάμπριελ Γκράνε (*Johannes Gabriel Granö*).

## Φυσικά χαρακτηριστικά
Τα φυσικά χαρακτηριστικά του Γκράνε είναι άγνωστα. Ο Γκράνε περιστρέφεται γύρω από τον εαυτό του μία φορά κάθε περίπου 100 ως 175 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκρανε
1452 Ουννία

Η **Ουννία**(*Hunnia*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,977. Ανακαλύφθηκε το 1938 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Ουγγαρίας, και πήρε το όνομά της από τη «Χώρα των Ούννων», μία παραδοσιακή ονομασία της Ουγγαρίας.

## Φυσικά χαρακτηριστικά
Τα φυσικά χαρακτηριστικά της Ουννίας είναι άγνωστα. Η Ουννία περιστρέφεται γύρω από τον εαυτό της μία φορά κάθε περίπου 14 ως 20 ώρες, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουννια
Κατηγορία:Ούννοι
Βραβεία Βρετανικής Ακαδημίας Κινηματογράφου

Τα **Βραβεία Βρετανικής Ακαδημίας Κινηματογράφου** γνωστά και ως **Βραβεία BAFTA** *([[αγγλικά|αγγλ.]] British Academy Film Awards)* απονέμονται σε μία ετήσια τελετή από το σύλλογο British Academy of Film and Television Arts (BAFTA) για επιτεύγματα στο χώρο του κινηματογράφου. Αποτελούν τα αντίστοιχα βρετανικά βραβεία των Όσκαρ. Η τελετή απονομής των 76ων Βραβείων BAFTA έλαβε χώρα στο κτήριο Royal Festival Hall του Λονδίνου στις 19 Φεβρουαρίου 2023. 

## Κατηγορίες βραβείων
*Βραβείο BAFTA Καλύτερης Ταινίας (από το 1948)
*Βραβείο BAFTA Καλύτερης Βρετανικής Ταινίας
*Βραβείο BAFTA Καλύτερης Μη Αγγλόφωνης Ταινίας (από το 1983)
*Βραβείο BAFTA Καλύτερης Ταινίας Μικρού Μήκους (από το 1980)
*Βραβείο BAFTA Καλύτερης Ταινίας Κινουμένων Σχεδίων (από το 2006)
*Βραβείο BAFTA Α΄ Ανδρικού Ρόλου (από το 1953)
*Βραβείο BAFTA Α΄ Γυναικείου Ρόλου (από το 1953)
*Βραβείο BAFTA Καλύτερης Σκηνοθεσίας (από το 1969)
*Βραβείο BAFTA Β΄ Ανδρικού Ρόλου (από το 1969)
*Βραβείο BAFTA Β΄ Γυναικείου Ρόλου (από το 1969)
*Βραβείο BAFTA Καλύτερης Φωτογραφίας (από το 1969)
*Βραβείο BAFTA Καλύτερου Ήχου (από το 1969)
*Βραβείο BAFTA Καλύτερης Μουσικής Επένδυσης (από το 1969)
*Βραβείο BAFTA Καλύτερου Σχεδιασμού Παραγωγής (από το 1969)
*Βραβείο BAFTA Καλύτερου Σχεδιασμού Κοστουμιών (από το 1969)
*Βραβείο BAFTA Καλύτερου Μοντάζ (από το 1978)
*Βραβείο BAFTA Καλύτερου Πρωτοεμφανιζόμενου (από το 1981)
*Βραβείο BAFTA Καλύτερων Οπτικών εφέ (από το 1983)
*Βραβείο BAFTA Καλύτερου Μακιγιάζ και Κομμώσεων (από το 1983)
*Βραβείο BAFTA Καλύτερου Πρωτότυπου Σεναρίου (από το 1984)
*Βραβείο BAFTA Καλύτερου Διασκευασμένου Σεναρίου (από το 1984)

## Παραπομπές


## Εξωτερικοί σύνδεσμοι

* Επίσημη ιστοσελίδα στο BAFTA.org
* Βάση δεδομένων των βραβείων BAFTA 
* IMDB: BAFTA 
* Βραβεία BAFTA (Βραβεία Βρετανικής Ακαδημίας Κινηματογράφου) στο PIX 


Κατηγορία:Κινηματογραφικά βραβεία στο Ηνωμένο Βασίλειο
Αλεατορική μουσική

**Αλεατορική μουσική** ονομάζεται η μουσική στην οποία στοιχεία όπως ο ρυθμός, ο τόνος και το ύφος καθορίζονται από την προσωπική επιλογή του ερμηνευτή ή ακόμα και από την τύχη. 

## Ετυμολογία
Ετυμολογικά, η λέξη προέρχεται από το λατινικό *alea*, που σημαίνει *[[ζάρι]]*, δήλώνοντας έτσι το στοιχείο της τύχης που διέπει αυτού του είδους τη μουσική.

Η Αλεατορική μουσική βρίσκεται στον αντίποδα της τάσης για πλήρη έλεγχο και προκαθορισμό της μουσικής δημιουργίας και εκτέλεσης. Ο συνθέτης σαφώς και καθορίζει τα βασικά χαρακτηριστικά της αλεατορικής μουσικής σύνθεσης, εντούτοις πολλά στοιχεία της, όπως ο ρυθμός, τα τονικά ύψη, οι φθογγικές διάρκειες, η προσθήκη ή η απαλοιφή ποικιλμάτων κτλ, επαφίενται στην επιλογή του εκάστοτε ερμηνευτή, με αποτέλεσμα να ανανεώνεται και να ποικίλει κάθε φορά που εκτελείται. Ο συνθέτης επίσης στηρίζεται στον παράγοντα της τύχης για τη δημιουργία της αλεατορικής μουσικής, όπως για παράδειγμα το ρίξιμο των ζαριών ή μία σειρά τυχαίων αριθμών που παράγει ο υπολογιστής μπορούν να καθορίσουν τη βασική τονικότητα, τις φθογγικές περιοχές κτλ. της σύνθεσης.

Ο αντισυμβατικός αυτός τρόπος μουσικής δημιουργίας και εκτέλεσης δίνει προβάδισμα στα ανορθολογικά στοιχεία της ανθρώπινης εμπειρίας (τύχη, διαίσθηση, συναίσθημα, έμπνευση), ενώ περιορίζει την επιρροή του ορθολογισμού που διέπει κάθε προκαθορισμένη μουσική φόρμα.

## Δείτε επίσης

* Στοχαστική μουσική

Κατηγορία:Μουσική θεωρία
Δασική πεύκη

Η **δασική πεύκη**, **δασόπευκο** ή **λιάχα** (επιστημονική ονομασία *Pinus sylvestris*, Πεύκη η αγρία) είναι ένα είδος πεύκου ιθαγενές στην Ευρώπη και την Ασία, από την Πορτογαλία και τη βόρεια Νορβηγία, μέχρι τον Καύκασο και την ανατολική Σιβηρία. Βρίσκεται σε μερικά όρη της βορείου Ελλάδας. Πρόκειται για το πιο διαδεδομένο κωνοφόρο μετά τον κοινό γιουνίπερο. Στα βόρεια, το είδος ζει σε χαμηλό υψόμετρο, από το επίπεδο της θάλασσας μέχρι τα χίλια μέτρα, ενώ στα νότια είναι είδος μεγάλου υψομέτρου, ζώντας στα 1.200 με 1.600 μέτρα. Αναγνωρίζεται από τις σχετικά μικρές πρασινομπλέ βελόνες και το πορτοκαλοκόκκινο κορμό του. 

## Περιγραφή
Η δασική πεύκη είναι αειθαλές δέντρο με κιτρινοκόκκινο φλοιό και μεγάλο ύψος που φτάνει και τα 40 μέτρα και διάμετρο κορμού το ενάμισι μέτρο. Ένα δέντρο είχε διάμετρο κορμού στο ύψος του στήθους 4,5 μέτρα και ένα άλλο ύψος 50 μέτρα. Ο φλοιός στον κατώτερο κορμό είναι καφεγκρί, ενώ το ανώτερο μέρος και τα κλαδιά είναι πορτοκαλί. Τα κουκουνάρια του είναι μικρά και ωοειδή, χρώματος γκριζοκάστανου. Ο κορμός του ίσιος με μεγάλες ρωγμές. Όταν είναι γέρικο γυμνώνεται αφήνοντας μία τούφα στην κορυφή του. Συνήθως ζουν 150 με 300 χρόνια, αν και κάποια δέντρα στη Σουηδία είχαν ηλικία 700 ετών και ένα άλλο στην ανατολική Λαπωνία είχε το 2007 ηλικία 764 ετών.

Οι βλαστοί είναι χρώματος ανοικτού καφέ και είναι διατεταγμένοι σπειροειδώς. Στα ώριμα δέντρα τα φύλλα («βελόνες») έχουν χρώμα ανοικτό μπλε-πράσινο, συχνά πιο σκούρο πράσινο με σκούρο κίτρινο-πράσινο τον χειμώνα, μήκος 2,5 έως 5 εκατοστά και ένα με δύο χιλιοστά πλάτος, και παράγονται σε δέσμες των δύο με μια μόνιμη γκρι θήκη· στα ακμαία νεαρά δέντρα τα φύλλα μπορεί να είναι διπλάσια σε μέγεθος, και μερικές φορές εμφανίζονται σε δέσμες των τριών ή τεσσάρων στις άκρες των ισχυρών βλαστών. Ο χρόνος που ένα φύλλο παραμένει στο δέντρο κυμαίνεται από δύο έως τέσσερα χρόνια σε θερμότερα κλίματα μέχρι έως και εννέα χρόνια στις υποαρκτικές περιοχές. Δενδρύλια μέχρι ενός έτους φέρουν νεανικά φύλλα· αυτά είναι ενιαία (όχι σε ζεύγη), μήκους 2-3 cm, επίπεδα, με ένα οδοντωτό περιθώριο.

Οι κώνοι σπόρων είναι κόκκινοι κατά την επικονίαση, στη συνέχεια είναι ανοιχτοί καφέ, στρογγυλοί και με διάμετρο 4-8 mm το πρώτο έτος, και φτάνουν στο πλήρες μέγεθός τους τον δεύτερο χρόνο. Κατά την ωριμότητα είναι μυτεροί, ωοειδείς-κωνικοί, πράσινοι και στη συνέχεια γκρι-πράσινοι με κίτρινο-καφέ, και έχουν μήκος 3 έως 7,5 cm. Οι φολίδες του κώνου έχουν μία επίπεδη ως πυραμιδοειδή απόφυση, με ένα μικρό αγκάθι στην άκρη του σπονδύλου. Οι σπόροι είναι μαυριδεροί, με μήκος τρία έως πέντε χιλιοστά. Απελευθερώνονται όταν οι κώνοι ανοίγουν την άνοιξη 22-24 μήνες μετά τη γονιμοποίηση. Οι κώνοι με τη γύρη είναι κίτρινοι, περιστασιακά ροζ, με μήκος 8 με 12 χιλιοστά. Η γύρη απελευθερώνεται στα μέσα έως τα τέλη της άνοιξης.

## Χρήσεις
Το ξύλο του είναι γνωστό με την ονομασία κόκκινη ξυλεία, ερυθρωπό εσωτερικά και σκληρό, και χρησιμοποιείται ως πρώτη ύλη για την παρασκευή ξυλοπολτού για χαρτί, στις οικοδομικές κατασκευές και στη ναυπηγική.

## Παραπομπές


## Εξωτερικοί σύνδεσμοι
* 

Κατηγορία:Πευκοειδή
Κατηγορία:Δέντρα
Κατηγορία:Ευρωπαϊκή χλωρίδα
Κατηγορία:Χλωρίδα της Ασίας
Διχλωριούχος λευκόχρυσος

Ο **Χλωριούχος(ΙΙ) Λευκόχρυσος** είναι η χημική ένωση με τον τύπο PtCl2. Πρόκειται για μια σημαντική πρόδρομη που χρησιμοποιείται για την παρασκευή άλλων ενώσεων λευκόχρυσου. Υπάρχει σε δύο κρυσταλλικές μορφές, αλλά οι κύριες ιδιότητές τους είναι κάπως παρόμοιες: σκούρα καφέ, αδιάλυτα στο νερό, διαμαγνητικά, και άοσμα.

Κατηγορία:Ενώσεις λευκόχρυσου
Κατηγορία:Ανόργανες ενώσεις χλωρίου
Αθλητικοί Αγώνες Αλεξανδρείας 1909

Στις 8 Μαΐου 1909 διοργανώθηκαν **Αθλητικοί Αγώνες στην Αλεξάνδρεια** στο ποδηλατοδρόμιο "Ρον Πουάν" (*Rond Point*) από τον Όμιλο Φιλάθλων Αλεξανδρείας που είχε ιδρυθεί το 1905 με σκοπό την προώθηση του κλασικού αθλητισμού. Αν και είχαν τοπικό χαρακτήρα, οι αγώνες σημείωσαν μεγάλη επιτυχία και αποτέλεσαν πρόκριμα ώστε να ανατεθεί στον Όμιλο από τον ΣΕΓΑΣ η διοργάνωση των Πανελλήνιων-Παναιγύπτιων Αγώνων το 1910. Πρωτεργάτης της επιτυχίας των αγώνων του 1909 υπήρξε ο παλιός πρωταθλητής Άγγελος Βολανάκης. Οι αγώνες περιλάμβαναν αγωνίσματα στίβου, άρσης βαρών και πάλης.

## Χρονικό των αγώνων

Ο Όμιλος Φιλάθλων είχε ιδρυθεί το 1905 αλλά ως το 1908 δεν είχε επιδείξει σημαντική δραστηριότητα. Το έτος αυτό κατάφερε να αποκτήσει γήπεδο, το οποίο πάσχιζε να μετατρέψει σε αγωνιστικό χώρο κατάλληλο για αγώνες. Το Πάσχα του 1909 ο πρόεδρος Δημ. Κωνίδης και το νέο δραστήριο Δ.Σ. αποφάσισαν να προχωρήσουν στη διοργάνωση αθλητικών αγώνων. Μέσα σε 15 ημέρες από την προκήρυξή τους διασκεύασαν το ποδηλατοδρόμιο Ρον Πουάν ώστε να μετατραπεί σε στάδιο κατάλληλο για στίβο.

Οι αγώνες συγκέντρωσαν πλήθος κόσμου, δεδομένου πως για χρόνια δεν είχε υπάρξει κάποια αθλητική δραστηριότητα από τον "γηρασμένο" παλιό αλεξανδρινό σύλλογο Μίλωνα. Προσήλθαν σύσσωμες οι επίσημες αρχές της ομογένειας: ο Έλληνας πρόξενος Νικόλαος Σκωτίδης, ο διοικητής της πόλης, ο αρχιεπίσκοπος Τριπόλεως Λιβύης ως εκπρόσωπος του πατριάρχη Αλεξανδρείας και επιφανή μέλη της Ελληνικής Κοινότητας: Ζερβουδάκης, Συνοδινός κ.ά. 

Την ελλανόδικο επιτροπή αποτελούσαν οι: Άγγελος Βολανάκης (πρόεδρος), Κ. Πηλαβάκης, Γ. Μαυροκέφαλος, Π. Σαββίδης, Ν. Ακεστορίδης, Ι. Ψύχας, Δ. Σκαναβής. Οι αγώνες διάρκεσαν από τις 3 ως τις 7 μμ και η Ελληνική Φιλαρμονική συνόδευε τους αθλητές με εμβατήρια. Διεξήχθησαν 19 αγωνίσματα και στους δύο πρώτους νικητές απονεμήθησαν βραβεία: κότινος και διπλώματα. Πολυνίκης αθλητής αναδείχθηκε ο Νικόλαος Φραγκούλης με πέντε πρωτιές. Η διοργάνωση στέφθηκε από απόλυτη επιτυχία αλλά τα ρεκόρ που σημειώθηκαν δεν ήταν αξιόλογα και αυτό αποδόθηκε στην κακή ποιότητα του αγωνιστικού χώρου.

## Οι νικητές

Ο αγώνας διεξήχθη στη διαδρομή "Άγιος Στέφανος - Στάδιο".
## Πηγές

* "Οι μεγάλοι αθλητικοί αγώνες της Αλεξανδρείας", εφ. Σκριπ, 13/5/1909.

Κατηγορία:Διοργανώσεις στίβου στην Αίγυπτο
Κατηγορία:Πολυαθλητικές διοργανώσεις το 1909
Κατηγορία:Αθλητισμός στην Αλεξάνδρεια
Ξιφιανή Πέλλας

Η **Ξιφιανή** είναι πεδινό χωριό της Κεντρικής Μακεδονίας στην Περιφερειακή Ενότητα Πέλλας (πρώην νομό) σε υψόμετρο 133 μέτρα. Βρίσκεται 20 χλμ. βορειοανατολικά της Έδεσσας και 5 χλμ. πριν την Αριδαία, στην πρώην επαρχία Αλμωπίας. Υπάγεται διοικητικά στον Δήμο Αλμωπίας. Μέχρι το 1922 ονομαζόταν *Κωστούργιαννη*, ενώ από το 1922 έως το 1953 *Ξυφόνεια*. Είναι ενωμένη οικιστικά ανατολικά με την Άλωρο από την οποία χωρίζεται με την επαρχιακή οδό Έδεσσας - Αριδαίας.

Στον λόφο του χωριού είναι χτισμένη, το 1857, η παλια εκκλησία του Άγιου Δημητρίου. Ο κεντρικός ναός της Ξιφιανής είναι τρίκογχος τρουλαίος και χτίστηκε από τον Άγιο Καλλίνικο μητροπολίτη Εδέσσης, Πέλλης και Αλμωπίας και είναι αφιερωμένος στον Άγιο Πολύκαρπο επίσκοπο Σμύρνης.

Πολλοί υποστηρίζουν πως το χωριό κατοικείται από τα βυζαντινά χρόνια. Το όνομα του χωριού προέρχεται από τον Βυζαντινό Στρατηγό Νικηφόρο Ξιφία.

Από την Ξίφιανη κατάγεται η ηθοποιός Θέμις Μπαζάκα.

## Παραπομπές


## Εξωτερικοί σύνδεσμοι

* Η Ξιφιανή Πέλλας  από το 1ο ΕΠΑΛ Αριδαίας

Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Πραιτώριο της Κωνσταντινούπολης

Το **Πραιτώριο της Κωνσταντινούπολης**, γνωστό και σαν **Πραιτώριο το Μέγα** υπήρξε δημόσιο κτίριο στην βυζαντινή Κωνσταντινούπολη. Το Πραιτώριο ήταν η έδρα του Πραίτορα, του έπαρχου του Πραιτορίου, του Λογοθέτη που ήταν βοηθός του έπαρχου,  και οι κρατικές φυλακές,  στις οποίες κρατήθηκαν αντικυβερνητικοί, εικονομάχοι και Άραβες αιχμάλωτοι. Βρίσκονταν κοντά στον ιππόδρομο και σε σημείο ψηλότερα του λιμανιού των Σοφίων, το σημερινό Κάτεργα λιμανί. Στους βυζαντινούς χρόνους το όνομα «πραιτώριο» έγινε συνώνυμο της φυλακής. 

## Ιστορική αναδρομή
Από δύο επιγράμματα που σώζονται μαθαίνουμε ότι επί Ιουστινιανού του Θρακός επισκευάστηκε και διακοσμήθηκε το Πραιτώριο. Επί Ιουστινιανού και στην Στάση του Νίκα πυρπολήθηκε από τον λαό. Μαθαίνουμε επίσης από πολλούς βυζαντινούς συγγραφείς ότι έγινε δεσμωτήριο. Στις φυλακές αυτές κρατήθηκε το 644 ο Πάπας Μαρτίνος Α΄ που έγινε αργότερα Άγιοςμαζί με άλλους ομοφρόνους του. Όταν στα τέλη του έβδομου αιώνα ο Ιουστινιανός Β' διώχτηκε από τον θρόνο, διέταξε τον Πατρίκιο Λεόντιο να αναλάβει την στρατηγεία της Ελλάδος. Αυτός προσποιήθηκε ότι εγκαταλείπει την πόλη, επέστρεψε όμως τη νύχτα και μπήκε στο Πραιτώριο αποφυλακίζοντας και οπλίζοντας τους εκεί δέσμιους στρατιώτες. Το 764 περίπου, επί αυτοκράτορα Λέοντα του Πορφυρογέννητου, φυλακίστηκαν εδώ ορισμένοι Πατρίκιοι που κατηγορήθηκαν ότι προσκυνούσαν τις εικόνες, ενώ το 765 φυλακίστηκαν εδώ η γυναίκα και τα παιδιά του Ελπίδιου, επειδή αυτός κατηγορήθηκε για ανταρσία.

## Παραπομπές


## Πηγές
* 

Κατηγορία:Κτίρια και κατασκευές στην Κωνσταντινούπολη
Κατηγορία:Βυζαντινή Κωνσταντινούπολη
Καπνιστήρι

150px|right|thumb|Καπνιστήρι

**Καπνιστήρι** ονομάζεται το μελισσοκομικό εργαλείο που χρησιμοποιείται για την παραγωγή καπνού ως μέσου προφύλαξης των μελισσοκόμων κατά τη διάρκεια των μελισσοκομικών χειρισμών τους. Ο μηχανισμός κατευθύνει τον καπνό που δημιουργείται από την καύση ξερών φύλλων προς το εσωτερικό της κυψέλης και αναγκάζει τις μέλισσες να αποσυρθούν.  Οι έμπειροι μελισοκόμοι χρησιμοποιούν το καπνιστήρι με ασφαλισμένο τρόπο ώστε να αποφεύγουν την πρόσκληση πυρκαγιών.

## Άλλες χρήσεις
Η ίδια λέξη χρησιμοποιείται για το μικρό συνήθως πήλινο δοχείο που χρησιμοποιούν στα χωριά της Κύπρου για να καπνίζουν. Είναι ουσιαστικά ένα οικιακό θυμιατό παρόμοιο με αυτό που χρησιμοιείται στις εκκλησίες από τους ιερείς. Πάνω στα κάρβουνα τοποθετούνται ξερά φύλλα ελιάς που καίγονται και παράγουν το θυμίαμα. Οι οικοκυρές συνηθίζουν να παίρνουν φύλλα ελιάς στην εκκλησία για αγιασμό ώστε να χρησιμοποιούνται για κάπνισμα. Στα πολυκαταστήματα διατίθενται ειδικά καρβουνάκια που είναι εύφλεκτα καθώς και κόκκοι θυμιάματος που παράγουν άρωμα όταν καίονται. Το θυμίαμα με το καπνιστήρι συναντάται συχνότερα στα κοιμητήρια ενώ παλιότερα ήταν σύνηθες οι οικοκυρές να καπνίζουν στα σπίτια.

Καπνιστήρι με μορφή σωληναρίου χρησιμοποιούν οι επαγγελματίες που θέλουν να κάμουν ορατή τη ροή αέρα, όπως για παράδειγμα για να ελέγξουν αν ένα σύστημα εξαερισμού λειτουργεί όπως αναμένεται. Ετσι για τον έλεγχο της λειτουργίας ενός απαγωγού αέρα σε εργαστήριο χρησιμοποιούν το σωληνάκι που παράγει καπνό, όταν το περιεχόμενο έρθει σε επαφή με τον αέρα. Εννοείται ότι ο καπνός που δημιουργείται είναι αδρανής κι όχι τοξικός. Τέτοια σωληνάκια πωλούνται από επιχειρήσεις που διαθέτουν συσκευές και αναλώσιμα για εργαστήρια..

## Παραπομπές


## Βιβλιογραφία

* ΜΕΛΙ χωρίς μυστικά, Αλέξανδρος Σ. Αλεξάκης,158 σελίδες, ISBN 978-960-503-544-0, *[[Τα Νέα]]*, 2014
* *Μεγάλη Κυπριακή Εγκυκλοπαίδεια* (1990), Σελίδα 253,Τόμος 6

Κατηγορία:Μελισσοκομία
Κατηγορία:Εργαλεία
Παχδζαδζούχι

Το **Παχτζατζούχι** (**Παχδζαδζούχι** στη βαρασώτικη διάλεκτο), γνωστό και ως Παχτσετζούκι ή Παχτσατζήκι, ήταν οικισμός ο οποίος βρισκόταν βορειοανατολικά του Βαρασού και στη μέση περίπου της απόστασης προς την Κουρούμζα. Ο οικισμός αυτός πρέπει να εγκαταλείφθηκε την ίδια χρονική περίοδο με το Ξουρδζάιδι και οι κάτοικοί του να μετεγκαταστάθηκαν κυρίως στην Κουρούμζα. Οι κάτοικοί του ήταν Έλληνες τουρκόφωνοι, αν και σε παλαιότερη εποχή μιλούσαν την φαρασιώτικη διάλεκτο όπως και τα υπόλοιπα τουρκόφωνα φαρασιώτικα χωριά. Επειδή σύμφωνα με μαρτυρίες τα χρόνια πριν την Ανταλλαγή πολλοί από τους κατοίκους των τουρκόφωνων χωριών καταλάβαιναν αρκετά καλά την φαρασιώτικη διάλεκτο παρόλο που δεν την μιλούσαν, πρέπει η τουρκική γλώσσα να επικράτησε σ’ αυτά στα μέσα του 19ου αιώνα περίπου ή κατά μία άλλη πληροφορία στις αρχές ή στα μέσα του 18ου αιώνα έπειτα από κάποια γεγονότα που έγιναν στην περιοχή, και που οδήγησαν σε εξισλαμισμό αρκετούς από τους κατοίκους.

## Πηγές
* Θεοδωρίδη Θεόδωρου πρωτοπρεσβυτέρου, «Τοπωνύμια καί λαογραφικά τῶν Φαράσων τῆς Καππαδοκίας», Μικρασιατικά Χρονικά, ΙΓ΄ 1967, ΙΔ΄ 1970, ΙΕ΄ 1972 (Ανάτυπα).
* Λαμπρόπουλου Αναστ. Ευάγγελου, "Καππαδοκία - Φάρασα. Τα τραγούδια και οι χοροί των Φαράσων της Καππαδοκίας, μαζί με διάφορα λαογραφικά στοιχεία.", Μεσσήνη, Α΄ έκδοσις 1995, Δ΄ έκδοσις επαυξημένη 2005.

κατηγορία:Καππαδοκία
Κατηγορία:Χωριά της Τουρκίας
Μπεσκαρντάς

Το **Μπεσκαρντάς** (ή Πές-καρτάς και τουρκ. Besgardas) είναι χωριό στην Καππαδοκία της Τουρκίας. Βρίσκεται 56 χλμ. νοτιοανατολικά της Καισάρειας και 41 χλμ. βορειοανατολικά του Βαρασού μέσα στην κοιλάδα του Ζαμάντη. Οι κάτοικοί του το 1924 ήταν Έλληνες τουρκόφωνοι (32 οικογένειες – 154 άτομα) και ασχολούνταν με την γεωργία και την κτηνοτροφία. Διοικητικά ήταν μουχταρλίκι και υπαγόταν στο μουδουρλίκι της Κίσκας, στο καϊμακαμλίκι του Φέκε, στο μουτεσαριφλίκι του Κοζάν και στο βαλελίκι των Αδάνων ενώ εκκλησιαστικά ανήκε στην μητρόπολη της Καισάρειας.

## Πηγές

1. Αρχεία Κέντρου Μικρασιατικών Σπουδών.

2. Κέντρο Μικρασιατικών Σπουδών, «Η ΕΞΟΔΟΣ. Τόμος Β΄. Μαρτυρίες ἀπό τίς ἐπαρχίες τῆς Κεντρικῆς καί Νότιας Μικρασίας», Αθήνα 1982.

3. Λαμπρόπουλου Αναστ. Ευάγγελου, "Καππαδοκία - Φάρασα. Τα τραγούδια και οι χοροί των Φαράσων της Καππαδοκίας, μαζί με διάφορα λαογραφικά στοιχεία.", Μεσσήνη, Α΄ έκδοσις 1995, Δ΄ έκδοσις επαυξημένη 2005.
Κατηγορία:Καππαδοκία
Κατηγορία:Χωριά της Τουρκίας
Σπυρίδων Δημητρακόπουλος

Ο **Σπυρίδων Δημητρακόπουλος** ήταν Έλληνας πρωτοπόρος ηθοποιός σκηνοθέτης και παραγωγός ταινιών γνωστός με το ψευδώνυμο "Σπυριντιών", θεωρείται δε ο πρώτος Έλληνας κωμικός ηθοποιός.

Ο Δημητρακόπουλος ήταν πληθωρικός και ως ηθοποιός του ελαφρού θεάτρου (βαριετέ). Το 1911 ίδρυσε την *Αθήνη φιλμ* γυρίζοντας συνολικά τέσσερις (4) κωμικές ταινίες μικρού μήκους όλες σε σκηνοθεσία Φιλίπο Μαρτέλι. Το 1911 λοιπόν γύρισε την πρώτη του κωμική ταινία, χωρίς ήχο,, *Κβο Βάντις Σπυριντιών*, για να ακολουθήσουν *Ο Σπυριντιών χαμαιλέων*,*Ο Σπυριντιών μπέμπης*[ και το 1914 *Οι δυο τυχεροί*. Από τις ταινίες αυτές η ταινία *Ο Σπυριντιών μπέμπης* παίχτηκε με επιτυχία και στη Γερμανία.
Είχε ως πρότυπό του την υποκριτική του του Αμερικανού Roscoe *Fatty* Arbuckle και την ταινία του Bens Kid (1909) την οποία είχε δει στο Παρίσι. Οι ταινίες του ήταν κωμικά σκετς βασιμσένα στις σωματικές ιδιαιτερότητεςτου ηθοποιού. έγινα πολύ δημοφιλοί σε όλη τη χώρα. Ο Δημητρακόπουλος ήταν εξαιρετικά ενήμερος  για τις *απαιτήσεις του φακού*. ήταν πρωτοπόρος της κινηματογραφικής υποκριτικής, ενώ απόφυγε ένα από τα βασικά ελαττώματα των περισσοτέρων ηθοποιών της πρώιμης περιόδου του ελληνικού κινηματογ΄ραφου, τη θεατρικότητα.
## Ταινίες
**Κβο βάντις Σπυριντιών*, (βουβή), 1911
**Ο Σπυριντιών χαμαιλέων*, 1911
**Ο Σπυριντιών μπέμπης*, 1911
**Οι δυο τυχεροί*, 1914

## Παραπομπές


Κατηγορία:Έλληνες σκηνοθέτες
Κατηγορία:Έλληνες ηθοποιοί θεάτρου
Κατηγορία:Έλληνες παραγωγοί ταινιών
Κουτιά

thumb
Η **κουτιά** (σλαβική απόδοση: кутя́) είναι παραδοσιακό, τελετουργικό, ουκρανικό φαγητό, το οποίο παρασκευάζεται από σπόρους σιταριού (και άλλων δημητριακών), όπου προθέτονται το μέλι, καρύδια, σπόρους παπαρούνας και αποξηραμένα φρούτα που έχουν πρώτα γίνει κομπόστα. Φτιάχνεται συνήθως τρεις φορές το χρόνο, παραμονή Χριστουγέννων, παραμονή Πρωτοχρονιάς και παραμονή των Φώτων. Η μαγειρεμένη Κουτιά, τοποθετείται στην ιερή γωνία του σπιτιού, εκεί που είναι οι αγιογραφίες. Μοιάζει κάπως με τα κόλυβα, που σερβίρονται στις κηδείες στη Σερβία, τη Ρουμανία και την Ελλάδα. Το έθιμο επιβάλλει να αφήνουν κουτάλια, μαζί με την Κουτιά, για να μπορέσουν να φάνε πνεύματα των προγόνων που θα επισκεφθούν το σπίτι τις μέρες εκείνες.

Η λέξη Κουτιά είναι δανεισμός από την ελληνική γλώσσα, από κόκκος, κουκί, σπόρος.

Από την Ουκρανία, η Κουτιά υιοθετήθηκε και από άλλους γειτονικούς λαούς, όπως οι Λευκορώσοι, οι Ρώσοι και οι Πολωνοί.

Η κουτιά αναφέρονται από τους πολλούς ρωσσόφωνους συγγραφείς. Κύριο παράδειγμα είναι το έργο *[[Νύχτα Χριστουγέννων (Γκόγκολ)|Η νύχτα των Χριστουγέννων]]* του Νικολάι Γκόγκολ που γράφει: "...ο κοζάκος Τσουμπ ήταν προσκεκλημένος του διάκου για κούτια..."

Κατηγορία:Ρωσική κουζίνα
Κατηγορία:Τρόφιμα μαγειρεμένα στο φούρνο
Κατηγορία:Χριστουγεννιάτικα εδέσματα
Κατηγορία:Σλαβική κουζίνα
Διοικητική διαίρεση της Ισημερινής Γουινέας

Η **[[Ισημερινή Γουινέα|Δημοκρατία της Ισημερινής Γουινέας]]** χωρίζεται σε 2 περιφέρειες, 7 επαρχίες, 21 συνοικίες και επιμέρους σε δήμους.

## Περιφέρειες

## Επαρχίες
δεξιά|μικρογραφία|250px|Οι επαρχίες της Ισημερινής Γουινέας

## Συνοικίες και δήμοι
### Κιε-Ντεμ
#### Συνοικίες
* Εμπεμπιγίν
* Μικομεσένγκ
* Νσοκ
#### Δήμοι
* Εμπεμπιγίν
* Μικομεσένγκ
* Νσοκ
* Νκούε
* Μπιτζαμπιτζάν
* Νσανγκ
### Βελ-Νζας
#### Συνοικίες
* Μονγκόμο
* Νσορκ
* Ανιζόκ
* Ακονίμπ
#### Δήμοι
* Μονγκόμο
* Νσορκ
* Ανιζόκ
* Ακονίμπ
* Μενγκομεγέ 
* Αγέν
### Λιτοράλ
#### Συνοικίες
* Μπάτα
* Κόγκο
* Μπίνι
#### Δήμοι
* Μπάτα
* Ματσίντα
* Ρίο Κάμπο
* Κόγκο
* Κορίσκο
* Μπίνι
* Βιτίσα
### Αννομπόν
#### Συνοικίες
* Αννομπόν
#### Δήμοι
* Αννομπόν
### Βόρειο Μπιόκο
#### Συνοικίες
* Μαλάμπο
* Μπανέι
#### Δήμοι
* Μαλάμπο
* Μπανέι
* Ρεμπόλα
### Νότιο Μπιόκο
#### Συνοικίες
* Λούμπα
* Ριάμπα
#### Δήμοι
* Λούμπα
* Ριάμπα
### Κέντρο-Νότιο
#### Συνοικίες
* Εβιναγιόνγκ
* Ακουρενάμ
* Νιφάνγκ
#### Δήμοι
* Εβιναγιόνγκ
* Ακουρενάμ
* Νιφάνγκ
* Μπικούργκα
* Νκίμι

Κατηγορία:Γεωγραφία της Ισημερινής Γουινέας
Ένας Αμερικανός Φίλος

Το ***Ένας Αμερικανός φίλος*** (Γερμανικά: *Der amerikanische Freund*) είναι αστυνομική ταινία του γερμανικού κινηματογράφου του έτους 1977 σε σκηνοθεσία Βιμ Βέντερς.

## Πλοκή
Ο Τομ Ρίπλεϊ είναι Αμερικάνος που εγκαταστάθηκε στο Αμβούργο για να συνεχίσει την εγκληματική του καριέρα. Πουλάει σε δημοπρασίες άγνωστους πίνακες του φημισμένου ζωγράφου Ντερβάτ, ο οποίος υποτίθεται ότι έχει πεθάνει, στην πραγματικότητα όμως ζει στην Νέα Υόρκη και ζωγραφίζει πίνακες. Ο Ρίπλεϊ γνωρίζει τον Γιόναταν Τσίμερμαν και τη σύζυγό του Μαριάνε, οι οποίοι ανακαλύπτουν την απάτη και έτσι βάζει τον γκάνγκστερ Μινό να παραχαράξει τα ιατρικά αποτελέσματα του Τσίμερναν, για να τον κάνει να πιστέψει ότι είναι βαριά άρρωστος και να τον βάλει στο χέρι. Ο Τσίμερμαν πέφτει στα δίχτυα του Αμερικάνου, ο οποίος του υπόσχεται όταν πεθάνει να φροντίσει για την οικονομική βοήθεια της οικογένειάς του. Ως όρο όμως του αναθέτει μια ειδική αποστολή, να σκοτώσει έναν άνθρωπο.

## Διανομή

* Ντένις Χόπερ ως Τομ Ρίπλεϊ
* Μπρούνο Γκαντς ως Γιόναταν Τσίμερμαν
* Λίζα Κράουζερ ως Μαριάνε Τσίμερμαν
* Ζεράρ Μπλεν ως Ραύλ Μινό
* Νίκολας Ρέι ως Ντερβάτ
* Σάμιουελ Φούλερ ως Αμερικανός
* Πέτερ Λίλιενταλ ως Μαρκάντζελο
* Ντάνιελ Σμιτ ως Ίγκραχαμ
* Σάντι Γουάιτλο ως γιατρός στο Παρίσι

## Βραβεύσεις
* Βραβεύτηκε με το χρυσό ομοσπονδιακό βραβείο της Γερμανίας στις κατηγορίες Σκηνοθεσίας και Φωτογραφίας και το αργυρό στην κατηγορία σκηνικών.
* Προτάθηκε για το βραβείο των Κανών το 1977.
* Προτάθηκε για το βραβείο Σεζάρ στην κατηγορία καλύτερης ξενόγλωσσης ταινίας το 1978.
## Πηγές
* Patricia Highsmith: Ripley's Game oder der amerikanische Freund Mit einem Nachwort von Paul Ingendaay, Diogenesverlag, Zürich, 2004, ISBN 3-257-23416-3
## Εξωτερικοί σύνδεσμοι
* ''The American Friend'' – Παρουσίαση της ταινίας από την επίσημη ιστοσελίδα του Βιμ Βέντερς 
* Παρουσίαση της ταινίας στο www.filmportal.de
## Παραπομπές


Κατηγορία:Ταινίες του 1977
Κατηγορία:Αστυνομικές ταινίες
Κατηγορία:Γερμανικές ταινίες
Κατηγορία:Ταινίες από Δυτική Γερμανία
Κατηγορία:Ταινίες γυρισμένες στη Γερμανία
Κατηγορία:Ταινίες σε σκηνοθεσία Βιμ Βέντερς
Κατηγορία:Γερμανικές ψυχολογικές θρίλερ ταινίες
Μάγισσες και Σκουπόξυλα

Το ***Μάγισσες και σκουπόξυλα*** είναι αμερικάνικη παιδική κινηματογραφική ταινία φαντασίας της Disney του 1971.
## Πλοκή
Βρισκόμαστε στην Αγγλία του δεύτερου Παγκοσμίου Πολέμου. Στον παλιό πύργο του Πέπερινγκ Άι έχουν μεταφεθρεί τρία παιδάκια από το Λονδίνο, ο Τσαρλς, η Κάρι και ο Πολ, που σχεδιάζουν την επιστροφή τους στο Λονδίνο. Εκεί γνωρίζουν την υποψήφια μάγισσα, την Μις Πράις και το σκουπόξυλό της. Τους χαρίζει ένα μαγικό χερούλι, που κάνει το κρεβάτι να πετάει και να τους πηγαίνει σε όποιο προορισμό θέλουν. Τα παιδιά και η μάγισσα ξεκινάν για το Λονδίνο. Εκεί συναντούν έναν αδέξιο μάγο, τον Εμίλιο Μπράουν και τον κάνουν μέλος της παρέας τους. Πηγαίνουν στα μαγαζιά για να βρουν το δεύτερο μισό του μαγικού βιβλίου που λείπει από την κυρία Πράις. Η κυρία Πράις, ο κύριος Μπράουν και τα παιδιά ταξιδεύουν στο μαγικό νησί Ναμπούμπου για να βρουν το μαγικό αστέρι του μάγου Άστοροθ. Φτάνουν στο μαγικό νησί, όπου ο κύριος Μπράουν γίνεται διαιτητής ενός θεαματικού ποδοσφαιρικού αγώνα χωρίς κανόνες μεταξύ των ζώων. Μετά τον αγώνα, ο κύριος Μπράουν καταφέρνει να ανταλλάξει το αστέρι του Άστοροθ με την σφυρίχτρα του, και μαζί με όλη την παρέα να εγκαταλείψουν το νησί. Επιστρέφουν στην Αγγλία, όπου πέφτουν στα χέρια των Γερμανών, οι οποίοι έκαναν μυστική απόβαση και προετοιμάζουν την κατάληψη του νησιού από τους ναζί. Με τη βοήθεια της μαγικής επιγραφής του αστεριού του Άστοροθ κάνουν όλες τις πανοπλίες του πύργου να ζωντανέψουν και τρέπουν τους ναζί σε φυγή.

## Βραβεύσεις
Το 1972 προτάθηκε για πέντε Όσκαρ και βραβεύτηκε με Όσκαρ της κατηγορίας καλύτερων εφέ.

## Πηγές
* Mary Norton: *Eine tolle Hexe* (Originaltitel: *Bedknob and Broomstick*). Deutsch von Friedrich Feld. Ungekürzte Taschenbuchausgabe , 2. Auflage. dtv, München 1977, 177 S., ISBN 3-423-07199-0

## Παραπομπές

## Εξωτερικοί σύνδεσμοι
*

Κατηγορία:Ταινίες του 1971
Κατηγορία:Ταινίες βασισμένες σε παιδικά βιβλία
Κατηγορία:Αμερικανικές ταινίες κινουμένων σχεδίων
Κατηγορία:Μουσικές ταινίες κινουμένων σχεδίων
Κατηγορία:Ταινίες που κέρδισαν το Όσκαρ καλύτερων οπτικών εφέ
Κατηγορία:Βρετανικές μουσικές ταινίες
Κατηγορία:Αμερικανικές περιπετειώδεις ταινίες φαντασίας
Εκαταίος ο Αβδηρίτης

Ο **Εκαταίος ο Αβδηρίτης ή ο Τήϊος,** ήταν φιλόσοφος, κριτικός και γραμματικός, μαθητής του σκεπτικού φιλοσόφου Πύρρωνος.

Έζησε στα χρόνια της βασιλείας του Πτολεμαίου Α΄ και κύριο έργο του ήταν τα «Αιγυπτιακά ή Ιστορία της Αιγύπτου», στο οποίο ενσωμάτωσε ιστορικά και μυθοπλαστικά στοιχεία, με σκοπό να αποδείξει ότι η Αίγυπτος υπήρξε η εστία και η πηγή του παγκόσμιου πολιτισμού και ότι η αιγυπτιακή θρησκεία ήταν η μόνη αληθινή και γνήσια θρησκεία.

Ο Όσιρις (=ήλιος) και η Ίσις (=σελήνη) και τα πέντε στοιχεία, δηλαδή το πνεύμα (=Ζευς), το πυρ (=Ήφαιστος), η γη (=Δήμητρα), το ύδωρ (=Ωκεανός ή Νείλος) και ο αήρ (=Αθηνά), ήταν, κατά την θεολογική αντίληψη του Εκαταίου, οι αρχέγονες θεότητες, ενώ οι υπόλοιποι θεοί προέρχονταν από θνητούς, δηλαδή από βασιλείς  και βασίλισσες, οι οποίοι θεοποιούνταν μετά το θάνατό τους. Οι πρώτοι θεοί ήταν επουράνιοι και αθάνατοι, ενώ οι δεύτεροι επίγειοι και θνητοί.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες ιστορικοί
Κατηγορία:Σκεπτικοί φιλόσοφοι
Κατηγορία:Αρχαίοι Θράκες
Κατηγορία:Αρχαίοι Αβδηρίτες
Ein Stern (...der deinen Namen trägt)

Το «**Ein Stern (…der deinen Namen trägt)**» (γερμ. «*ένα αστέρι που φέρει το όνομά σου*») είναι γερμανικό τραγούδι των DJ Ötzi και Nik P. Κυκλοφόρησε το 2007 σε σίνκλ και ανέβηκε στα τσαρτ της Γερμανίας, Αυστρίας και της Ευρωπαϊκής Ένωσης. 
## Ιστορία του τραγουδιού
Ο Nik P είχε γράψει τους στίχους και είχε τραγουδήσει το κομμάτι οχτώ χρόνια νωρίτερα. Στα τέλη του 2006 ένας Γερμανός τραγουδιστής ονόματι Nic ερμήνευσε το τραγούδι του Nik P μαζί με άλλα στη Μαγιόρκα και στην Ισπανία και γνώρισε κάποια επιτυχία. Ένα μήνα αργότερα ο DJ Ötzi το ηχογράφησε και έγινε μεγάλη επιτυχία. Έφτασε Νο 1 στην Αυστρία, δύο μήνες αργότερα έγινε Νο 1 στη Γερμανία εκτοπίζοντας το Say It Right της Νέλλυ Φουρτάντο. Συνολικά έμεινε 106 εβδομάδες στα Γερμανικά τσαρτ.

Κατηγορία:Τραγούδια του 2007
Κατηγορία:Singles του 2007
Κατηγορία:Νούμερο 1 singles στην Αυστρία
Κέπλερ-22

Ο **Κέπλερ-22** είναι ένας αστέρας τύπου G, που απέχει περίπου 600 έτη φωτός από τη Γη και που διαθέτει επιβεβαιωμένα τουλάχιστον έναν πλανήτη σε τροχιά εντός της κατοικήσιμης ζώνης του. Ο Κέπλερ-22 είναι ελάχιστα πιο μικρός και πιο ψυχρός από τον Ήλιο, και διαθέτει μικρότερη περιεκτικότητα σε στοιχεία βαρύτερα από το ήλιο. Βρίσκεται στον αστερισμό του Κύκνου στις ουράνιες συντεταγμένες: ορθή αναφορά , απόκλιση αστέρος .

## Ανακάλυψη πλανήτη παρόμοιου με τη Γη στην κατοικήσιμη ζώνη του

Στις 5 Δεκεμβρίου 2011, ανακοινώθηκε η ύπαρξη ενός πλανήτη που πιθανότατα μοιάζει με τη Γη (Κέπλερ-22b) σε τροχιά εντός της κατοικήσιμης ζώνης του Κέπλερ-22. Η ανακάλυψη έγινε με τη βοήθεια του διαστημικού τηλεσκοπίου Κέπλερ της NASA.   Η σημασία της ανακοίνωσης αυτής έγκειται στο ότι πρόκειται για τον πρώτο εξωηλιακό πλανήτη με παρόμοιο μέγεθος με τη Γη (συγκεκριμένα έχει περίπου 2,4 φορές μεγαλύτερη ακτίνα απ'ό,τι η Γη) που ανακαλύπτεται να βρίσκεται επιβεβαιωμένα εντός της κατοικήσιμης ζωνης του αστέρα του.

## Παραπομπές

## Δείτε επίσης
* Κατάλογος αστέρων του Κύκνου

Κατηγορία:Αστέρες κύριας ακολουθίας τύπου G
Κατηγορία:Κύκνος (αστερισμός)
Κατηγορία:Πλανητικά συστήματα
J19165219+4753040
Αχιλλεύς Τζιβαλίου Κωνσταντινούπολης

Ο **Γυμναστικός Σύλλογος "Αχιλλεύς Τζιβαλίου"** ήταν ελληνικός σύλλογος στην Κωνσταντινούπολη. Λειτούργησε από το 1908 ως το 1922.

## Ιστορικό
Ιδρύθηκε το 1908 στη συνοικία Τζιμπαλί της Κωνσταντινούπολης που βρίσκεται κατά μήκος των τειχών του Κερατίου, λίγο πριν από το Φανάρι, πολύ κοντά στη σημερινή τοποθεσία "Ουν Καπί", όπου βρίσκεται η "πύλη Τζιμπαλί". Στη συνοικία αυτή υπήρχε η πολυπληθής ελληνορθόδοξη κοινότητα "Αγιάς" ή "Τζιμπαλί", με επίκεντρο την ενορία του Αγίου Νικολάου. Οι Έλληνες της συνοικίας αυτής διατηρούσαν διάφορους συλλόγους και μεταξύ άλλων το 1908 ίδρυσαν και το αθλητικό σωματείο Αχιλλεύς.

Δύο χρόνια μετά ο Αχιλλεύς συμμετείχε στην ιστορική διοργάνωση "Α' Παγκωνσταντινουπόλειοι Αθλητικοί Αγώνες 1910" στην Κωνσταντινούπολη στις 25 Ιουλίου που διοργανώθηκε από τον Ρωμαίικο Σύλλογο "Αρης Μεγάλου Ρεύματος". Στους αγώνες αυτούς συμμετείχαν επίσης οι: Αρης Μεγάλου Ρεύματος, Ερμής Πέρα, Ηρακλής Ταταούλων, Θησεύς Βαφειοχωρίου, Iάσων Πέρα, Φειδιππίδης Μεσοχωρίου (ολα τα ονόματα των συλλόγων που όλα ήταν εμπνευσμένα από την ελληνική μυθολογία).

Η Μικρασιατική καταστροφή δημιούργησε εχθρική συμπεριφορά των Τούρκων προς τους Έλληνες, με αποτέλεσμα πολλοί να αναγκαστούν να προσφύγουν στην Ελλάδα και ο σύλλογος να διαλυθεί.

### Δραστηριότητες

*Το Μάρτιο του 1910 αναφέρεται συμμετοχή του Αχιλλέα Τζιβαλίου με έναν αθλητή στους Πανελλήνιους-Παναιγύπτιους Αγώνες στην Αλεξάνδρεια. 
*Στις 25 Ιουλίου 1910 ο Αχιλλεύς μετείχε στους "Α' Παγκωνσταντινουπούλειους Αθλητικούς Αγώνες" που διοργάνωσε στην Κωνσταντινούπολη ο παλιότερος Ρωμαίικος Σύλλογος Άρης Μεγάλου Ρεύματος.
*Το 1919 αναφέρεται στους αθλητικούς συλλόγους που ήταν μέλη του ΣΕΓΑΣ. 
*Εκτός από το αθλητικό τμήμα διέθετε σημαντική μπάντα και φανφάρα.

## Πηγές

*Εγκυκλοπαίδεια Μείζονος Ελληνισμού.
*Μέγα Ρεύμα
*Μπαλτάς Ανδρέας "Ο ελληνικός αθλητισμός στην Κωνσταντινούπολη 1877 - 1922", Μικρασιατική Σπίθα, Τόμος 19ος, Σέρρες

## Αναφορές


Κατηγορία:Αθλητισμός στην Κωνσταντινούπολη
Κατηγορία:Ιδρύσεις αθλητικών συλλόγων το 1908
Κατηγορία:Ελληνικοί σύλλογοι στίβου
Κατηγορία:Ελληνικοί αθλητικοί σύλλογοι Τουρκίας
Υποδοχέας τρανσφερρίνης πρωτεΐνη 1

thumb|right|300px|Τριτοταγής δομή του CD71.
Ο **υποδοχέας τρανσφερρίνης πρωτεΐνη 1** (αγγλ. transferrin receptor protein 1, ΤfR1), γνωστός και ως **CD71** (εκ του **C**luster of **D**ifferentiation **71**) είναι μια πρωτεΐνη της κυτταρικής μεμβράνης, η οποία στον άνθρωπο κωδικοποιείται από το γονίδιο *TFRC*. Ο υποδοχέας τρανσφερρίνης πρωτεΐνη 1 χρησιμεύει στη μεταφορά του σιδήρου που βρίσκεται συνδεδεμένος στην πρωτεΐνη τρανσφερρίνη προς το εσωτερικό του κυττάρου.

## Αλληλεπιδράσεις
Ο υποδοχέας τρανσφερρίνης πρωτεΐνη 1, εκτός της τρανσφερρίνης, έχει δειχθεί να αλληλεπιδρά και με τις πρωτεΐνες GABARAP και HFE.

## Δείτε επίσης
* Τρανσφερρίνη
* Υποδοχείς τρανσφερρίνης
* TFR2

## Παραπομπές


Κατηγορία:Μεμβρανικές πρωτεΐνες
Κατηγορία:Κυτταρολογία
Φενούα Φάλα

Η **Φενούα Φάλα** είναι μια κατοικημένη νησίδα στο σύμπλεγμα Φακαόφο του Τοκελάου. Ο πρώτος οικισμός χτίστηκε το 1960.

Κατηγορία:Τοκελάου
Κατηγορία:Νησιά της Ωκεανίας
Κωνσταντίνος Μπαχατώρης

Ο **Κωνσταντίνος Μπαχατώρης** ή **Μπαχατόρης** ήταν Έλληνας ηθοποιός, σκηνοθέτης και παραγωγός ταινιών από τους πρωτοπόρους του ελληνικού κινηματογράφου. Ήταν ο πρώτος αξιόλογος Έλληνας κινηματογραφικός παραγωγός και ήταν ο πρώτος που επιχείρησε να γυρίσει ταινία μεγάλου μήκους και το κατάφερε το 1914.

Ο Μπαχατώρης, επιχειρηματίας από τη Σμύρνη, ίδρυσε την «Αθήνη Φιλμς» και με Ιταλό οπερατέρ, τον Φίλιππο Μαρτέλι, γύρισε πολλές ταινίες. Ανάμεσα στις ταινίες που γύρισε -κυρίως μικρού μήκους- ήταν και η ''Γκόλφω'' το 1914, η πρώτη ταινία μεγάλου μήκους στην ιστορία του ελληνικού κινηματογράφου. Η Γκόλφω ήταν βουβή ταινία με μήκος ταινίας 1.000 μέτρα, διάρκεια 80 λεπτά, γυρισμένη σε σενάριο και σκηνοθεσία του Μπαχατώρη, ενώ συγγραφέας ήταν ο Σπυρίδων Περεσιάδης. Για την παραγωγή της ο Μπαχατώρης δαπάνησε 100.000 δραχμές.

Το 1916 ο Μπαχατώρης αποχώρησε πωλώντας το στούντιο της «Αθήνη Φιλμς» στους Γιόζεφ Χεπ και Δήμο Βρατσάνο, οι οποίοι ίδρυσαν την εταιρεία παραγωγής «Άστυ Φιλμ». Αφορμή για την αποχώρησή του στάθηκαν οι σοβαρές ζημιές που υπέστη το στούντιο και το κινηματογραφικό υλικό (εξοπλισμός και ταινίες) κατά τη διάρκεια των Νοεμβριανών του 1916 και ενώ ο ίδιος απουσίαζε στο Παρίσι, ενώ από τα γεγονότα κινδύνεψε και η οικογένειά του, που έφυγε εσπευσμένα για το Παρίσι.

## Παραπομπές


Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες παραγωγοί ταινιών
Oh, wie schön ist Panama

***Oh, wie schön ist Panama*** είναι ο τίτλος παιδικού βιβλίου του Γερμανού συγγραφέα Γιάνος που βραβεύτηκε με το Deutscher Jugendbuchpreis (*Γερμανικό βραβείο παιδικού βιβλίου*).
## Πλοκή
Οι δυο φίλοι, ο Τίγρης (*Tiger*) και ο Αρκούδος (*Bär*) ζουν ευτυχισμένοι σε ένα σπιτάκι κοντά στο ρυάκι. Ο Αρκούδος ασχολείται με το ψάρεμα, ενώ ο Τίγρης μαζεύει μανιτάρια στο δάσος. Έχει κοντά του και μια ξύλινη πάπια τιργέ (*Tigerente*). Μια μέρα ο Αρκούδος πιάνει ένα άδειο κουτί που ευωδιάζει μπανάνα και έχει πάνω του την επιγραφή «Παναμάς». Αμέσως ο Παναμάς γίνεται η ονειρεμένη χώρα που αναπολεί. Πάει στον Τίγρη και του εξιστορεί με πολύ φαντασία ότι στον Παναμά όλα είναι ιδανικά και όμορφα, και πολύ καλύτερα από το μικρό σπιτάκι τους. Μαζί αποφασίζουν να αποδημήσουν για τον Παναμά. Την επόμενη μέρα μαζεύουν τα υπάρχοντά τους, μια κατσαρόλα και ένα καλάμι, ένα καπέλο και την πάπια τιγρέ, και ξεκινάν για τον Παναμά. Στο δρόμο συναντάν διάφορα ζώα. Ο Τίγρης και ο Αρκούδος ρωτάν τα ζώα που πέφτει ο Παναμάς, αλλά αυτά δεν ξέρουν, και τους δίνουν όλο λάθος κατεύθυνση. Οι δυο φίλοι περιπλανώνται χαμένοι, και όταν βραδιάζει ξαναφτάνουν στο παλιό σπιτάκι τους. Επειδή είναι πια ερημωμένο και γεμάτο χόρτα δεν το καταλαβαίνουν. Βρίσκουν όμως το κουτί με την επιγραφή και νομίζουν ότι έφτασαν στον Παναμά. Αμέσως διορθώνουν το σπιτάκι και το κατοικούν χαρούμενοι και ευτυχισμένοι.

## Ερμηνεία
Όπως τα περισσότερα έργα του Γιάνος, η ιστορία του αυτή μεταφέρει ένα μήνυμα στον αναγνώστη. Ο Γιάνος εκφράστηκε με τα εξής λόγια: «*Κάθε ένας από μας έζησε κάποτε στον Παράδεισο, και δεν το αντιλήφθηκε.*»

## Βραβεύσεις
Το 1979 τιμήθηκε με το βραβείο Deutscher Jugendbuchpreis
## Κινηματογράφος
Παραλλαγή της ιστορίας γυρίστηκε σε κινούμενα σχέδια το έτος 2006. Ο Τίγρης και ο Αρκούδος ζουν σε ένα έρημο νησί, πιστεύοντας ότι έφτασαν στον Παναμά, κάτι που έκανε τον Γιάνος να διαφωνήσει, διότι όπως είπε, το μήνυμα της ιστορίας του δεν ήταν αυτό.

## Πηγές
* *Oh, wie schön ist Panama. Die Geschichte, wie der kleine Tiger und der kleine Bär nach Panama reisen*. Beltz & Gelberg Verlag, Weinheim 2005, ISBN 3-407-76006-X.
## Μεταφράσεις
* *The Trip to Panama*. Beltz & Gelberg Verlag, Weinheim 1990, ISBN 3-407-78074-5. (Englisch)
* *Ah ne güzel Panama*. Beltz & Gelberg Verlag, Weinheim 1998, ISBN 3-407-78323-X. (Türkisch)
## Εξωτερικοί σύνδεσμοι
*
*Επίσημη ιστοσελίδα της ταινίας 
## Παραπομπές


Κατηγορία:Παιδικά βιβλία
Ιερά Μητρόπολις Καστορίας

μικρογραφία|250px|Παλαιότερο λογότυπο της Ιεράς Μητροπόλεως Καστορίας.
Η **Ιερά Μητρόπολις Καστορίας** είναι μια από τις Μητροπόλεις των λεγομένων «*Νέων Χωρών*». Έδρα της είναι η Καστοριά και στην εκκλησιαστική περιφέρειά της υπάγεται το μεγαλύτερο μέρος του Νομού Καστοριάς, και οι οικισμοί Βατοχώρι, Ανταρτικό, Τρίγωνο, Κώτας, Κρυσταλλοπηγή, Κορυφή και Πράσινο του Δήμου Πρεσπών και Αετός, Αγραπιδιές, Βαλτόνερα, Σκλήθρο, Λέχοβο, Πεδινό, Βαρικό, Νυμφαίο, Λιμνοχώρι και Ασπρόγεια του Δήμου Αμυνταίου, τα οποία υπάγονται διοικητικά στον Νομό Φλωρίνης. Μητροπολίτης από τις 8 Οκτωβρίου 2021 είναι ο Καλλίνικος Γεωργάτος.

## Ιστορία

### Επισκοπικός κατάλογος

## Ιεροί Ναοί και Ιερείς
280px|thumb|Το Μητροπολιτικό Μέγαρο της Καστοριάς.
*Ναοί
**Ενοριακοί: 122
**Παρεκλήσια: 100
**Εξωκλήσια: 130
**Ναοί Κοιμητηρίων: 21
**Μοναστηριακοί: 08

*Ιερείς
**Εφημέριοι: Α' 10, Β' 18, Γ' 22, Δ' 28
**Άγαμοι 10
**Έγγαμοι 70
**Διάκονοι 2 (Α')
**Ιεροκήρυκες 1

## Μοναστήρια
thumb|right|280px|Η Μονή Αγίου Νικολάου Τσιριλόβου
### Ανδρικά
* Αγίων Αναργύρων Μελισσοτόπου - μοναχοί 13 - Ηγούμενος: Αρχιμανδρίτης Ευλόγιος Παπαδημητρίου
* Αγίας Παρασκευής Βασιλειάδος - μοναχοί 06 - Ηγούμενος: Αρχιμανδρίτης Σεβαστιανός Αμανατίδης
* Κοιμήσεως Θεοτόκου - μοναχοί 11 - Ηγούμενος: Αρχιμανδρίτης Νεκτάριος Κακουλίδης
* Αγίου Γεωργίου Επταχωρίου - μοναχοί 02 - Ηγούμενος: Αρχιμανδρίτης Μόδεστος Διασάκης

### Γυναικεία
* Ιερά Μονή Γενεθλίου της Θεοτόκου Κλεισούρας - μοναχές 5 - Ηγουμένη: Ευφραιμία Χριστοφορίδου
* Μονή Αγίου Νικολάου Τσιριλόβου - μοναχές 5 - Ηγουμένη: Αντωνία Τρουμπούκη
* Παναγία Φανερωμένης - μοναχές 4 - Ηγουμένη: Ευθυμία Γηρέα
* Αγίου Γεωργίου Μελανθίου - μοναχές 2 - Ηγουμένη: Γαβριηλία Ζαπουνίδου

## Σημειώσεις

## Παραπομπές


*
Καστοριας
Φιλαρμονική Ορχήστρα της Βιέννης

Η **Φιλαρμονική Ορχήστρα της Βιέννης** () είναι αυστριακή ορχήστρα με έδρα τη Βιέννη, η οποία θεωρείται από τις καλύτερες στον κόσμο. Η έδρα της είναι το Μουζίκφεραϊν της Βιέννης. Τα μέλη της ορχήστρας επιλέγονται από την Κρατική Όπερα της Βιέννης. Αυτή η διαδικασία είναι μακρόχρονη καθώς κάθε μουσικός καλείται να αποδείξει την ικανότητα του συμμετέχοντας στην Opera and Ballet για τουλάχιστον τρία έτη. Όταν αυτό επιτευχθεί, ο μουσικός μπορεί να αιτηθεί για μια θέση στο πλήρωμα της Φιλαρμονικής της Βιέννης. 

## Ιστορία
Η ορχήστρα ξεκίνησε το 1842 όταν ο Otto Nicolai δημιούργησε την Φιλαρμονική Ακαδημία, μια πλήρως ανεξάρτητη ορχήστρα η οποία λάμβανε αποφάσεις με την δημοκρατική ψήφο όλων των μελών της. Αυτή την αρχή τη διατηρεί η ορχήστρα μέχρι σήμερα.

## Εξωτερικοί σύνδεσμοι
* 
*  

Κατηγορία:Ορχήστρες
Βασίλης Μπούσγος

Ο **Βασίλης Μπούσγος** (1796-1860) από την ορεινή Ναυπακτία, ήταν οπλαρχηγός ο οποίος πήρε μέρος στην Επανάσταση του 1821.

## Βιογραφικό
Γεννήθηκε το 1796 στο Απόκουρο, από γονείς κτηνοτρόφους που κατάγονταν από την Αμπελακιώτισσα (Κοζιτσα) Ναυπακτίας και κατά τη γέννηση του Βασίλη Μπουσγου, βρίσκονταν στο Αποκουρο όπου ξεχείμαζαν. Πριν την Επανάσταση του 1821 υπηρέτησε στην αυλή του Αλή Πασά, υπό τον Οδυσσέα Ανδρούτσο και τον Αθανάσιο Διάκο. Λίγο πριν ξεσπάσει η Επανάσταση στάλθηκε στην Πάτρα προκειμένου να συναντήσει τον εκεί πρόξενο της Ρωσίας Ιωάννη Βλασσόπουλο και να μάθει τη στάση που θα κρατούσε η ρωσική πλευρά απέναντι στην ελληνική επανάσταση, η έναρξη όμως των επιχειρήσεων τον βρήκε στο Γαλαξίδι και έτσι γύρισε πίσω. Στην επιστροφή ξεσήκωσε τους κατοίκους της Αράχωβας και περνώντας από το Χάνι του Ζεμενού σκότωσε ένα Τούρκο ταχυδρόμο και το συνοδό του. 

Παρόλο ότι τραυματίστηκε σοβαρά στις μάχες για την κατάληψη της Λιβαδειάς πήρε μέρος στην Μάχη της Αλαμάνας και μετά το θάνατο του Διάκου έγινε αρχηγός των 1.000 περίπου αγωνιστών της περιοχής της Λιβαδειάς μέχρι την έλευση του Οδυσσέα Ανδρούτσου. Πήρε επίσης μέρος στην Μάχη των Βασιλικών στις 26 Αυγούστου του 1821 και στην Μάχη της Αράχωβας υπο τον Γεώργιο Καραϊσκάκη στις 23 Νοεμβρίου του 1826 καθώς και στην εκστρατεία κατά του Κιουταχή. Μετά την άφιξη του Ιωάννη Καποδίστρια ο Μπούσγος υπό τον Δημήτριο Υψηλάντη συμμετείχε στην απελευθέρωση της Βοιωτίας. Μετά την έλευση του Όθωνα παρέμεινε στο στράτευμα και έφτασε μέχρι το βαθμό του αντισυνταγματάρχη. 

Πέθανε στην Λιβαδειά στις 20 Μαρτίου 1860. 

## Πηγές
* Εγκυκλοπαίδεια Πάπυρος Λαρούς Μπριτάνικκα, τ.37

## Παραπομπές


Κατηγορία:Οπλαρχηγοί του 1821
Δημήτριος Μπούσδρας

Ο δικηγόρος και πολιτικός **Δημήτριος Μπούσδρας** (1872-1958) υπήρξε ηγετική μορφή του αγροτικού κινήματος στις αρχές του 20ου αιώνα στη Θεσσαλία.

## Βιογραφικό
Γεννήθηκε το 1872 στο Προάστιο (Παραπράσταινα) Καρδίτσας και αφού σπούδασε νομικά άρχισε να ασκεί τη δικηγορία στην Καρδίτσα. Τον Μάιο του 1909 ιδρύθηκε στην πόλη ο *Πεδινός Γεωργικός Σύνδεσμος* με πρόεδρο τον Μπούσδρα και το Σεπτέμβριο και τον Νοέμβριο της ίδιας χρονιάς έγιναν κινητοποιήσεις στην Καρδίτσα με ομιλητή τον ίδιο. Στη συνέχεια εργάστηκε για την οργάνωση του αγροτικού κινήματος και στους γειτονικούς νομούς και υπήρξε πρόεδρος της *Πανθεσσαλικής Επιτροπής των αγροτών* που συγκροτήθηκε το Φεβρουάριο του 1910. Μετά τα γεγονότα στο Κιλελέρ ο Μπούσδρας παραπέμφθηκε μαζί με άλλα 71 άτομα σε δίκη στο Κακουργοδικείο Χαλκίδας αλλά αθωώθηκε.

Στις εκλογές του Αυγούστου του 1910 εκλέχτηκε βουλευτής για πρώτη φορά. Τον Μάρτιο της επόμενης χρονιάς, κατά τη διάρκεια συζήτησης στη Βουλή, ανέπτυξε μαζί με τον βουλευτή Βόλου Ν. Γεωργιάδη, το ζήτημα της απαλλοτρίωσης, αποκαλύπτοντας πως τσιφλικάδες ζητούσαν να πάρουν την τουρκική υπηκοότητα για να προστατεύσουν τις ιδιοκτησίες τους. Το 1916 προσχώρησε στο Κίνημα της Εθνικής Άμυνας.

## Πηγή
* Ε/Ιστορικά, Κιλελέρ- 1 Μαρτίου 2001, ένθετο εφημερίδας Ελευθεροτυπία.

Κατηγορία:Έλληνες γερουσιαστές